Φ.Ο. Πρωτέας Γρεβενών

Ο Φιλαθλητικός Όμιλος Γρεβενών «Πρωτέας» είναι ελληνικό αθλητικό σωματείο που δραστηριοποιείται στην πόλη των Γρεβενών, στον ομώνυμο νομό, όπου και βρίσκεται η έδρα του, το Κλειστό Γυμναστήριο Γρεβενών. Επίσημο έτος ίδρυσης του είναι το 1987 και αγωνίζεται με χρώματα το μαύρο και το κίτρινο. Διατηρεί τμήματα καλαθοσφαίρισης για αθλητές όλων των ηλικιακών ομάδων.

Έδρα του συλλόγου είναι το Κλειστό Γυμναστήριο Γρεβενών. 

 Τμήμα καλαθοσφαίρισης ανδρών 
 Ιστορική αναδρομή 
Τον Πρωτέα Γρεβενών ίδρυσε το 1987 ο πρώτος της πρόεδρος, Παναγιώτης Ντάσιος, με καταγωγή από την Αθήνα.«Μ. Πενλίδης: «Ετοιμα τα Γρεβενά για την ανάληψη νέων διοργανώσεων»», συνέντευξη στον επίσημο ιστότοπο της Ελληνικής Ομοσπονδίας Καλαθοσφαίρισης, 13 Φεβρουαρίου 2014. Το 2005 οργανώθηκαν οι ακαδημίες του συλλόγου. Η ομάδα ανδρών του συλλόγου συμμετείχε από την ίδρυση της στα τοπικά πρωταθλήματα τα οποία διοργανώνονται υπό την εποπτεία της Ε.ΚΑ.Σ.ΔΥ.Μ. Σε τοπικό επίπεδο έχει αναδειχθεί πρωταθλήτρια τέσσερα συνολικά έτη: το 1991, το 1997, το 2007 και το 2012.«Ένωση Καλαθοσφαιρικών Σωματείων Δυτικής Μακεδονίας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η κατάκτηση του τροπαίου το 2007 επέτρεψε στο σύλλογο να ανέλθει στα πανελλαδικά πρωταθλήματα, και συγκεκριμένα στη Γ' Εθνική Κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εκεί αγωνίζεται η ομάδα εδώ και δέκα σχεδόν χρόνια (με διακοπή ενός έτους) και είναι πλέον μια παραδοσιακή δύναμη στη Γ' Εθνική Κατηγορία.

Κατά την πρώτη του περίοδο στην κατηγορία, 2007-08, ο σύλλογος ολοκλήρωσε τις υποχρεώσεις του στην 8η θέση του βαθμολογικού πίνακα εξασφαλίζοντας επιτυχώς την παραμονή του. Την επόμενη χρονιά, 2008-09, ο Πρωτέας πέτυχε καλύτερη επίδοση τερματίζοντας 6ος, με 16 νίκες και 10 ήττες σύνολο. Κατόπιν, το τέλος της αγωνιστικής περιόδου 2009-10 βρήκε το σύλλογο 7ο στην τελική κατάταξη του ομίλου του.

Ωστόσο τη χρονιά 2010-11 ο Πρωτέας τερμάτισε στη 12η θέση της βαθμολογίας και γνώρισε τον υποβιβασμό στο τοπικό του Πρωτάθλημα. Η παραμονή του εκεί υπήρξε, ωστόσο, σύντομη, καθώς την επόμενη περίοδο, 2011-12, αναδείχθηκε τροπαιούχος της Α' Κατηγορίας της Ε.ΚΑ.Σ.ΔΥ.Μ., επιστρέφοντας στις εθνικές κατηγορίες. Κατά τη διάρκεια της κανονικής περιόδου τερμάτισε στην 1η θέση, ενώ στα play-off νίκησε τον Α.Π.Σ. Πτολεμαΐδας [2-0] και στη συνέχεια τον Α.Σ. Καστοριάς [3-1].

Ξεκινώντας μια νέα πορεία στη Γ' Εθνική, ο Πρωτέας ολοκλήρωσε τις αγωνιστικές του υποχρεώσεις για τη χρονιά 2012-13 στην 7η θέση του τελικού βαθμολογικού πίνακα. Τις επόμενες χρονιές ο Πρωτέας εύκολα ή δύσκολα παραμένει στη Γ' Εθνική.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΠόντοιΚύπελλοΑγώνες1991-92 4Γ' Εθνική 7 - 9-13 - - Αλέξανδρος Κατσάλης 22573 - -1992-93 4Γ' Εθνική 9 - 6-16 - -Αλέξανδρος Κατσάλης 21546 - -1993-94 4Γ' Εθνική 12 - 9-17 - -Αλέξανδρος Κατσάλης 25583 - -1997-984Γ' Εθνική10 -11-15 - -Αθανάσιος Ζήμπρας 21342 - -2007-08 4Γ' Εθνική 8 - 12-14 - - Κώστας Χιόνος 20331 - -2008-09 4Γ' Εθνική 6 - 16-10 - - Νίκος Ρέπας 26326 - -2009-10 4Γ' Εθνική 7 - 15-11 - - Δημήτρης Μουράτογλου 26320 - -2010-11 4Γ' Εθνική 12 - 6-20 - - Βασίλης Μίχος 26420 - -2012-13 4Γ' Εθνική 7 - 12-10 - - Δημήτρης Μουράτογλου 21370 - -2013-14 4Γ' Εθνική 5 - 13-9 - - Δημήτρης Μουράτογλου 22312 - -2014-15 4Γ' Εθνική 9 - 11-15 - - Δημήτρης Μουράτογλου 26472 - -2015-16 4Γ' Εθνική 7 - 9-13 - - Βασίλης Τζήμου 21260 - -2016-17 4Γ' Εθνική 10 - 12-14 - - Δημήτρης Κιούρκας 25270 - -2017-18 4Γ' Εθνική 4 Μπαράζ Ανόδου 14-10 0-1 - Γεράσιμος Καλογεράτος 24316 - -2018-19 4Γ' Εθνική 3 Μπαράζ Ανόδου 20-4 1-0 - Γιάννης Μαλούτας 24294 - -2019-203Β' Εθνική10 -9-12 - -Γιάννης Μαλούτας 21282 - -2021-223Β' Εθνική8 -9-15 - -Θανάσης Σιπητάνος23293 - -2022-233Β' Εθνική7Play-Outs4-14 -1-0Ηλίας Μόρας19210 1η - Α' Φάσης 12023-243Β' Εθνική11Play-Outs2-18 -0-1? 1η - Α' Φάσης 12024-253Γ' Εθνική5Play-Offs11-93-2 -? 2η - Α' Φάσης 2
 Τμήματα υποδομής 
Από τα εφηβικά τμήματα του Πρωτέα ξεκίνησε την αγωνιστική του πορεία ο Γρεβενιώτης διεθνής καλαθοσφαιριστής Κώστας Παπανικολάου.«Κώστας Παπανικολάου Ένα αστέρι από τα Γρεβενά έλαμψε στη Γερμανία», άρθρο σε επίσημο ανενεργό ιστολόγιο του συλλόγου, 2 Απριλίου 2008.

Η ομάδα Παμπαίδων το 2012 κατέκτησε το πρωτάθλημα της Ε.ΚΑ.Σ.ΔΥ.Μ., ενώ το 2013 αναδείχθηκε πρώτη στον όμιλό της.

Η ομάδα Παίδων αναδείχθηκε πρωταθλήτρια Ε.ΚΑ.Σ.ΔΥ.Μ. τη σεζόν 2013-14, όπως επίσης και τη σεζόν 2014-15 και προχώρησε στην επόμενη φάση του πανελληνίου πρωταθλήματος, δείχνοντας έτσι για πρώτη φορά την αξιόλογη δουλειά που γίνεται στα τμήματα υποδομών και την πρόοδο που έχει γίνει τα τελευταία χρόνια.

Το 2015-16, ακολούθησε και η πρώτη κατάκτηση πρωταθλήματος Εφήβων της Ε.ΚΑ.Σ.ΔΥ.Μ.

To 2017-18 τα νέα παιδιά του συλλόγου κέρδισαν και αυτά το Παιδικό Πρωτάθλημα

Ενώ και το 2018-19 η εφηβική ομάδα έκανε τη μεγάλη έκπληξη και κατέκτησε το πρωτάθλημα της Ε.ΚΑ.Σ.ΔΥ.Μ.

 Τμήμα καλαθοσφαίρισης γυναικών 
Το τμήμα γυναικών του Πρωτέα διαθέτει επίσης μακρόχρονη πορεία στα πρωταθλήματα της Ε.ΚΑ.Σ.ΔΥ.Μ., έχοντας κατακτήσει τον τίτλο της κορυφαίας ομάδας το 2000.

Ως αποτέλεσμα κέρδισε το δικαίωμα συμμετοχής στο Πρωτάθλημα της Β' Εθνικής Κατηγορίας Γυναικών (η οποία σήμερα δεν υφίσταται) κατά την αγωνιστική περίοδο 2000-01. Ολοκλήρωσε τις αγωνιστικές του υποχρεώσεις στη 10η θέση της κατάταξης του Βορείου Ομίλου χωρίς να σημειώσει νίκη, με αποτέλεσμα να υποβιβαστεί και πάλι στα τοπικά πρωταθλήματα.

Τα τελευταία χρόνια η γυναικεία ομάδα δεν είναι ενεργή.

 Παραπομπές 

 Εξωτερικοί σύνδεσμοι 



 Κλειστό Γυμναστήριο Γρεβενών , πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Γρεβενών
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις αθλητικών συλλόγων το 1987
Κατηγορία:Ιδρύσεις ομάδων καλαθοσφαίρισης το 1987